GE25ES2RS GE - SERIES - MROSupply.com
IKO GE25ES2RS GE - SERIES
BRAND: IKO Bearing | MODEL: GE25ES2RS | CONDITION: NEW | SKU: 862356 Veste Bem | coetzeeblog
Seg ek vir myself: Jy moet nou mooi trap. Die meeste lesers én deelnemers hier, by WordPress is dames en jy moet nou nie hulle argwaan vir jouself op die hals haal nie. Ek kan dus nie veralgemeen en sê dat vrouens oral dieselfde is nie, maar soms is hulle optrede, soos wat dit dames betaam. Afhangende van wat hulle aandag trek en wat hulle in hul klerekaste moét he, tree hulle nie altyd, soos dames op nie. Dalk net sommiges.
Die dorpie, Sete Quedas, beleef elke Saterdag van die maand, ´n opgewondenheid onder die, meesal, vroulike geslag. Die vorige paar dae, is die winkel, Veste Bem van Adrielle, gesluit. Bot toe. Dan is daar binne die winkel, ´n groot gewerskaf, want daar het nuwe klere aangekom en die word gerangskik en uitgehang, reg vir Saterdag se stormloop. Alles, gebrukte klere, nee nie alles nie, ek dink daar is fabriek afgekeurde ware ook, in die mengsel, maar baie bruikbare ware vir enige normale huishouding.
Voor sewe, begin hulle opdaag. Soos by ´n tipiese uitverkoping. ´n Vrolike geskerts en gelag. Die Brasiliane, is oor die algemeen spontaan en vriendelik. Die oomblik as daardie deure oopgaan, is dit soos ´n damwal wat bars en druk en beur hulle, om in te kom. Alle kleure, ek kan nie sê geure nie, want jy kry nie mense wat ruik nie (ek weet, ek weet, nie nodig om my te beskuldig nie), groottes, kleintjies, gesettes en maeres. Armes en sjiek uitgevatte dames. Oud en jonk. Meesal vroulik, sommige met kinders, hier en daar jong mans en tantes, wat half onwillige mans saamsleep, om hom te oortuig om van daardie verslete lekker-dra-klere ontslae te raak en iets beter te kry. Pryse baie billik. Met die ingaan, word elkeen met ´n blou inkopiesak toegerus.
Leë hangers op die vloer, ´n teken dat heelwat klere, in ´n blou sak beland het. Die ou swart hondjie, wat tussen die mense, op soek is na sy familie, half verboureerd. Alles verloop rustig, al is daar ´n voortdurende beweging. Nie soos ´n maand of wat gelede, toe twee van die voorvroue van die dorp, mekaar byna te lyf gegaan het oor iets, waarin beide, belang gestel het nie. Dít was nou die besprekingspunt van die jaar!
Wanneer ons huiswaarts keer, met ons blou sak, wonder ek, waar kom al hierdie baie goeie klere vandaan. Daar moet mense wees, wat hulle uitrustings, elke kort-kort verander en waar geld sekerlik nie veel van ´n rol speel nie. Dit gee gelukkig, aan die wat dit nie so mildelik het nie, die geleentheid, om goedere te bekom, wat nog lank diensbaar kan wees.
9 thoughts on “Veste Bem”
November 20, 2015 om 6:01 vm
Klink vir my na ‘n goeie idee om die klere so die rondte te laat doen!
Desember 21, 2015 om 11:59 vm
Ja, wat, nou het die dames, gereeld nuwe uitrustings, veral, as dit van elders kom.
Daar is altyd nog ‘n iemand wat van jou weggooigoed kan gebruik. Veral ook in ‘n land soos SA.
In ons “company” huis op die een plaas waar ons soms moet gaan werk, al die vennote gebruik daardie huis, staan ‘n stel ou koper kastrolle. Ek was nog jonk toe my ma dit gekoop het, seker van die eerste Teflon kookware wat uitgekom het. Ek twyfel of my ma dit vreeslik gebruik het, maar my skoonsus het dit wel baie gebruik, en die skoonsus na haar. Die potte is grillerig. Die teflon afgekrap. Hierdie potte, soos baie ander uitgooigoed, het in hierdie huis beland. Nou die dag koop ek sommer goedkoop nuwe kastrolle en was sowaar skaam om die ou koperpotte vir die huishulp te gee wat daar skoonmaak. Ek sê vir haar: “Gee dit maar vir iemand wat dit kan gebruik,” waarop sy antwoord: “Dankie mevrou, ek sal dit kan gebruik.” Altyd vir nog iemand van waarde, een wat so iets nodig het en dit nie kan bekostig nie.
Desember 21, 2015 om 11:58 vm
Ons het ‘n ruk gelede, van al die oortollige goed in die huis ontslae geraak. Was eintlik ‘n groot verligting, toe dit gedoen is en noubesef mens eers, hoe maklik dit is om die huis mooi skoon te hou, sonder al daardie “katschi watschi” soos die Duitsers hier sê.
Desember 22, 2015 om 4:26 nm
Ek moet dit ook ‘n slag doen! 🙂
November 24, 2015 om 9:28 vm
Ja, dis ‘n goeie idee. Daar is baie behoeftige mense wat baie dinge sal waardeer wat ons nie meer benodig nie.
Desember 21, 2015 om 11:55 vm
Dit is duidelik, dat daar selfs nie-behoeftiges is, wat ook belangstel in van daardie stukke.
Etta Coetzee said:
Desember 21, 2015 om 2:32 vm
Daan, dis mos die beste idee ooit. Hier in Kanada is ook sulke plekke en ek lief hulle. Kry die ongelooflikste goed daar. Ja, ek wonder wie koop so baie dat hulle so baie kan weggee! Baie dankie, ek gee ne om nie!
Desember 21, 2015 om 11:54 vm
Dit lyk kompleet of sommige van die kledingstukke, nog splinternuut is. Ja, daar is nog baie wat seker te veel het.